BBL แจ้งปิด 7 สาขา “ปทุมธานี-สมุทรสาคร” ชั่วคราว สกัดเชื้อ “โควิด” ระบาด
BBL แจ้งปิด 7 สาขา “ปทุมธานี-สมุทรสาคร” ชั่วคราว สกัดเชื้อ “โควิด” ระบาด
22 ธ.ค. 2563

ธนาคารกรุงเทพ จำกัด (มหาชน) หรือ BBL เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หรือ ศบค. เผยแพร่ข้อมูลสถานการณ์การติดเชื้อโควิด-19 ประกาศผู้ว่าราชการจังหวัดสมุทรสาคร เรื่อง มาตรการเฝ้าระวังและควบคุมการแพร่ระบาดของเชื้อไวรัสโคโรนา 2019 (โควิด-19) เป็นการชั่วคราว และประกาศปิดพื้นที่อุทยานวิทยาศาสตร์ประเทศไทย ของสำนักงานพัฒนาวิทยาศาสตร์และเทคโนโลยีแห่งชาติ (สวทช.)
ธนาคารจึงมีความจำเป็นขอปิดทำการและหยุดให้บริการที่สาขาบางแห่งของธนาคารเป็นการชั่วคราว ดังนี้
จังหวัดปทุมธานี
-สาขาอุทยานวิทยาศาสตร์
-สาขาอุทยานวิทยาศาสตร์ 2
จังหวัดสมุทรสาคร
-สาขาเซ็นทรัล พลาซา มหาชัย
-สาขาบิ๊กซี มหาชัย
-สาขาเทสโก้ โลตัส กระทุ่มแบน
-สาขาเทสโก้ โลตัส มหาชัย
-สาขาเทสโก้ โลตัส มหาชัย 2
ทั้งนี้ ลูกค้าธนาคารกรุงเทพ ยังคงสามารถทำธุรกรรมทางการเงินผ่านช่องทางอิเล็กทรอนิกส์ต่างๆ ของธนาคารได้ตามปกติ เช่น เครื่องบัวหลวงเอทีเอ็ม (ATM) เครื่องบัวหลวงรับฝากเงินสดอัตโนมัติ (CDM) บริการบัวหลวงไอแบงก์กิ้ง (Bualuang iBanking) และบริการโมบายแบงก์กิ้ง จากธนาคารกรุงเทพ (Bangkok Bank Mobile Banking) รวมถึงใช้บริการสาขาอื่นในพื้นที่ใกล้เคียง ซึ่งยังคงเปิดให้บริการตามปกติ ภายใต้มาตรการป้องกันการแพร่ระบาดอย่างเคร่งครัด
 